
ΘΕΜΑΤΙΚΗ ΕΝΟΤΗΤΑ: ΔΙΑΔΡΟΜΕΣ ΣΤΟ ΧΩΡΟ ΤΗΣ ΤΕΧΝΗΣ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
· Προσφώνηση και αποφώνηση.
· Στον πρόλογο αναφορά στο κύριο θέμα.
· Κατάλληλη τεκμηρίωση.
· Κυριαρχία της αναφορικής γλωσσικής λειτουργίας.



Ενδεικτικοί άξονες της απάντησης:
Ο/Η μαθητής/-τρια αναμένεται να αντλήσει από το κείμενο όσα στοιχεία αφορούν στο ζη-τούμενο και θεωρεί αξιοσημείωτα, για να πλαισιώσει τις προσωπικές του/της απόψεις. 
Στοιχεία από το κείμενο
Τι προφέρουν οι τέχνες στα παιδιά:
· ενθουσιάζονται με διαφορετικές μορφές τέχνης, όπως τη ζωγραφική, το θέατρο, το παραμύθι, τη μουσική, τον χορό,
· η επαφή με αυτές αναπτύσσει τη φαντασία, τις γνώσεις και τα συναισθήματά τους,
· η ζωγραφική τούς δίνει χαρά, τα βοηθά να εκφράσουν τα συναισθήματά τους  δημιουργικά και να χρησιμοποιούν πολύ μικρά αντικείμενα με σταθερό χέρι,
· παρακολουθώντας μία θεατρική παράσταση ή ακούγοντας ένα παραμύθι, νιώθουν κοντά με τους ήρωες και διασκεδάζουν,
· με το θεατρικό παιχνίδι μαθαίνουν τον εαυτό τους και τους άλλους, παίζοντας διάφορους ρόλους,
· αγαπούν τη μουσική, γιατί τους αρέσει ο ρυθμός, η μελωδία και ο χορός,
· ο χορός τα βοηθά να εκφράσουν ό,τι νιώθουν με τις κινήσεις του σώματος, να διασκεδάσουν και να χαλαρώσουν.

Β3. (Μονάδες 25)
1. Σύμφωνα με το κείμενο:
· Η Ρασμίγια ζωγράφιζε ήδη σε κάθε είδους χαρτιά που έβρισκε. 
· Αν και δεν είχε δικό της μπλοκ ζωγραφικής και κατάλληλα μολύβια, οι ζωγραφιές της ήταν πολύ εκφραστικές και άρεσαν πάρα πολύ στη Βαγγελίτσα.
· Η  Βαγγελίτσα είχε ήδη ένα μπλοκ ζωγραφικής και μία κασετίνα με χρωματιστά μολύβια που της είχαν κάνει δώρο και δεν τα χρησιμοποιούσε.
· Γι’ αυτό αποφάσισε να τα χαρίσει στην καινούργια της φίλη, τη Ρασμίγια, για να μπορεί να ζωγραφίζει με αυτά.
Ως προς το δεύτερο ερώτημα, η εκφώνηση απαιτεί την καταγραφή προσωπικών ιδεών, αρκεί να είναι ολοκληρωμένη η παρουσίαση εκφραστικά και νοηματικά.
ή
2. Ο/Η μαθητής/-τρια, ανάλογα με τον παραστατικό του κύκλο και τις προτιμήσεις που έχει, καταθέτει ελεύθερα τις ιδέες του/της, προκειμένου να απαντήσει στο ερώτημα.
Δεδομένου ότι ζητείται από τους/τις μαθητές/-τριες μία σελίδα ημερολογίου, θετικά αξιολογούνται τα εξής:
α. ημερομηνία,
β. προσφώνηση, π.χ. Αγαπητό μου ημερολόγιο,
γ. χρήση α΄ προσώπου
δ. ύφος προσωπικό, άμεσο, οικείο.

